Elsa jäälossi sai Plika sünnipäevaks:
Anna ja Kristoffi saaniseikluse ostsime talle jaanuari lõpus, kui Maximas oli -40% ale:
Ja nüüd vedasid lapsed koju uue Lego kataloogi, kust leidsid Aarendelli lossi – VEEL suurem ja kallim komplekt. Appi :D
Kui jäälossil oli 292 tükki ja hinnaks €45, siis sellel lossil on tükke 477 ja hinnaks €75. Ühesõnaga… Loodetavasti tuleb see Maximasse ka ja loodetavasti on enne novembrit veel mõni Legode 40% ale, sest täishinnaga osta oleks ikka väga kirves.
Muidugi võib loota, et Plika Frozeni vaimustus üle läheb – aga ausalt öeldes ei näita see küll mingeid paranemise märke.
Hea küll, kui ma nüüd kristalselt aus olen, siis tahaks isegi seda kokku panna :P